CELEX: 32013R0274
Language: mt
Date: 2013-03-19 00:00:00
Title: Regolament ta’ Implimentazzjoni tal-Kummissjoni (UE) Nru 274/2013 tad- 19 ta’ Marzu 2013 dwar il-klassifikazzjoni ta’ ċerti prodotti fin-Nomenklatura Magħquda

23.3.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 84/5
            
         REGOLAMENT TA’ IMPLIMENTAZZJONI TAL-KUMMISSJONI (UE) Nru 274/2013
   tad-19 ta’ Marzu 2013
   dwar il-klassifikazzjoni ta’ ċerti prodotti fin-Nomenklatura Magħquda
   IL-KUMMISSJONI EWROPEA,
   Wara li kkunsidrat t-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KEE) Nru 2658/87 tat-23 ta’ Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni (1), u b’mod partikolari l-Artikolu 9(1)(a) tiegħu,
   Billi:
   
               (1)
            
            
               Sabiex tiġi żgurata l-applikazzjoni uniformi tan-Nomenklatura Magħquda annessa mar-Regolament (KEE) Nru 2658/87, huwa neċessarju li jiġu adottati miżuri li jikkonċernaw il-klassifikazzjoni tal-oġġetti msemmija fl-Anness ta’ dan ir-Regolament.
            
         
               (2)
            
            
               Ir-Regolament (KEE) Nru 2658/87 stabbilixxa r-regoli ġenerali għall-interpretazzjoni tan-Nomenklatura Magħquda. Dawn ir-regoli japplikaw ukoll għal kwalunkwe nomenklatura oħra li hija totalment jew parzjalment ibbażata fuqha jew li żżid xi suddiviżjoni addizzjonali magħha u li hija stabbilita minn dispożizzjonijiet tal-Unjoni speċifiċi, bl-għan li jkun hemm l-applikazzjoni ta’ tariffi u ta’ miżuri oħra relatati mal-kummerċ tal-prodotti.
            
         
               (3)
            
            
               Skont dawn ir-regoli ġenerali, il-prodotti deskritti fil-kolonna (1) tat-tabella mniżżla fl-Anness għandhom jiġu kklassifikati taħt il-kodiċi NM indikat fil-kolonna (2), minħabba r-raġunijiet stabbiliti fil-kolonna (3) ta’ din it-tabella.
            
         
               (4)
            
            
               Huwa xieraq li jkun stipulat li informazzjoni li torbot dwar it-tariffa u li nħarġet mill-awtoritajiet tad-dwana tal-Istati Membri rigward il-klassifikazzjoni ta’ oġġetti fin-Nomenklatura Magħquda, iżda li mhijiex skont dan ir-Regolament, tkun tista’, għal perjodu ta’ tliet xhur, tibqa’ tkun invokata mid-detentur, skont l-Artikolu 12(6) tar-Regolament tal-Kunsill (KEE) Nru 2913/92 tat-12 ta’ Ottubru 1992 li jwaqqaf il-Kodiċi Doganali tal-Komunità (2).
            
         
               (5)
            
            
               Il-miżuri prevvisti f’dan ir-Regolament huma skont l-opinjoni tal-Kumitat tal-Kodiċi Doganali,
            
         ADOTTAT DAN IR-REGOLAMENT:
   Artikolu 1
   L-oġġetti deskritti fil-kolonna (1) tat-tabella mniżżla fl-Anness għandhom ikunu kklassifikati fin-Nomenklatura Magħquda taħt il-kodiċi NM indikat fil-kolonna (2) ta’ din it-tabella.
   Artikolu 2
   Tagħrif tariffarju vinkolanti maħruġ mill-awtoritajiet doganali tal-Istati Membri, li mhuwiex skont dan ir-Regolament jista’ jkompli jkun invokat għal perjodu ta’ tliet xhur, skont l-Artikolu 12(6) tar-Regolament (KEE) Nru 2913/92.
   Artikolu 3
   Dan ir-Regolament jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, id-19 ta’ Marzu 2013.
      
         
            Għall-Kummissjoni, F'isem il-President,
         Algirdas ŠEMETA
         
            Membru tal-Kummissjoni
         
      
   
   
      (1)  ĠU L 256, 7.9.1987, p. 1
   
   
      (2)  ĠU L 302, 19.10.1992, p. 1.
   
      ANNESS
      
                  Deskrizzjoni tal-oġġetti
               
               
                  Klassifikazzjoni
                  (Kodiċi NM)
               
               
                  Raġunijiet
               
            
                  (1)
               
               
                  (2)
               
               
                  (3)
               
            
                  Modulu ta’ moniter tal-kristalli likwidi tal-kulur (LCD) b’qies djagonali tal-iskrin ta’ 16,5 cm (6,5 pulzieri) b’komponenti tal-immontar mal-ġenb, ‘heat sink’ (funzjoni tat-tkessiħ tas-sistema) tal-aluminjum fuq in-naħa ta’ wara b’qies ta’ madwar 16 × 10 × 2 cm.
                  Il-modulu jinkludi riċevitur ta’ sinjali differenzjali ta’ vultaġġ baxx (low-voltage differential signaling-LVDS), retroluminazzjoni b’dijodu li jemetti d-dawl (LED) b’ kontroll għal-luminożità inkorporat, ċirkwit li jħaddem l-LED, bords ta’ ċirkwit stampat b’eletronika ta’ kontroll għall-indirizzar tal-pixles biss li jinkludi mikrokontrollur, u interfaċċa LVDS ta’ 10-pin.
                  Il-moniter għandu l-karatteristiċi li ġejjin:
                  
                              —
                           
                           
                              riżoluzzjoni ta’ 400 × 240 pixels,
                           
                        
                              —
                           
                           
                              proporzjon tal-aspett ta’ 16:9,
                           
                        
                              —
                           
                           
                              bid-daqs ta’ kull tikka jkun 0,1195(*3) × 0,3305.
                           
                        Il-modulu ma għandu l-ebda assemblaġġ tal- ipproċessar tas-sinjal vidjow, eżempju, konverter tal-vidjow, “scaler” jew “tuner”.
                  Il-modulu huwa mfassal biex jiġi inkorporat f’daxxbord ta’ vettura bil-mutur biex juri sinjali vidjow.
               
               
                  8529 90 92 
               
               
                  Il-Klassifikazzjoni hija stabbilita mir-Regoli Ġenerali 1 u 6 għall-interpretazzjoni tan-Nomenklatura Magħquda, in-Nota 2(b) tat-Taqsima XVI, in-Nota 2(f) tat-Taqsima XVII u bil-kliem tal-kodiċijiet NM 8529 , 8529 90  u 8529 90 92 .
                  Hekk kif il-modulu ma għandu l-ebda komponenti għall-ipproċessar tas-sinjal vidjow, il-klassifikazzjoni bħala moniter mhux komplut skont l-intestatura 8528  hija eskluża.
                  Il-modulu ma jistax jiġi kklassifikat taħt l-intestatura 8531 , minħabba li mhuwiex meqjus bħala apparat li jagħmel sinjali viżivi elettroniċi taħt l-intestatura 8531  jew bħala parti minn tali apparat minħabba l-karatteristiċi tiegħu (ara wkoll in-Noti ta’ Spjega tal-HS għall-intestatura 8531 ).
                  Il-modulu jinkludi unità tar-retroluminazzjoni, ċirkwit li jħaddem l-LED u bords ta’ ċirkwit stampat b’eletronika ta’ kontroll għall-indirizzar tal-pixles biss. Konsegwentament, il-klassifikazzjoni skont l-intestatura 9013  hija eskluża (ara wkoll Noti ta’ Spjegazzjoni HS għall-intestatura 9013  (1)).
                  Hekk kif il-modulu huwa mfassal biex juri sinjali vidjow huwa parti klassifikata taħt l-intestatura 8529  (ara wkoll Noti ta’ Spjegazzjoni NM għas-sottointestatura 8529 90 92 ). Għandu għalhekk jiġi kklassifikat skont il-kodiċi NM 8529 90 92  bħala parti li hija tajba biex tintuża biss u prinċipalment mal-apparat tal-intestatura 8528 .